AIŠKINAMASIS RAŠTAS

Dėl sutikimo perimti valstybės turtą Molėtų rajono savivaldybės nuosavybėn ir perdavimo Molėtų krašto muziejui valdyti, naudoti ir disponuoti juo patikėjimo teise

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – sutikti perimti Molėtų rajono savivaldybės nuosavybėn savarankiškajai funkcijai - gyventojų bendrosios kultūros ugdymas ir etnokultūros puoselėjimas - įgyvendinti valstybei nuosavybės teise priklausantį ir šiuo metu Lietuvos kariuomenės patikėjimo teise valdomą turtą – Giedraičių miestelyje pastatytą paminklą – simbolinę patranką, skirtą paminėti 1920 metų spalio-lapkričio mėn. Lietuvos Nepriklausomybės kovų Giedraičių mūšiui.

2. Siūlomos teisinio reguliavimo nuostatos:

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 6 straipsnio 2 punktas nustato, kad Savivaldybė turtą įgyja savivaldybės tarybos sutikimu perimdama valstybės turtą savivaldybių savarankiškosioms funkcijoms įgyvendinti, kai šis turtas perduodamas savivaldybių nuosavybėn pagal Vyriausybės nutarimus šio įstatymo 20 straipsnio 1 dalies 4, 5 ir 6 punktuose nustatytais atvejais. Šiuo atveju vadovaujamasi Įstatymo 20 straipsnio 1 dalies 4 punktu, kai valstybei nuosavybės teise priklausantis materialusis turtas Vyriausybės nutarimu perduodamas savivaldybių nuosavybėn savivaldybių savarankiškosioms funkcijoms įgyvendinti.

3. Laukiami rezultatai:

Perimtas turtas – Giedraičių miestelyje pastatytas paminklas – simbolinė patranka, skirta paminėti 1920 metų spalio-lapkričio mėn. Lietuvos Nepriklausomybės kovų Giedraičių mūšiui, bus istorinės atminties simbolis.

4. Lėšų poreikis ir jų šaltiniai:

Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai.

Lietuvos kariuomenė 2021 m. kovo 29 d. raštu Nr. IS-222 „Dėl turto perdavimo“ (toliau – raštas) siūlo perimti Giedraičių miestelyje pastatytą paminklą – simbolinę patranką, skirtą paminėti 1920 metų spalio-lapkričio mėn. Lietuvos Nepriklausomybės kovų Giedraičių mūšiui (toliau – Paminklas). Kadangi paminklas stovi Molėtų rajono savivaldybės teritorijoje, tikslinga jį perimti Savivaldybės nuosavybėn ir prižiūrėti.